Okresná prokuratúra Nitra 
Damborského 1, 949 99 Nitra 1 	

Sp. zn. : 1 Pv 640/11/4403	Nitra, 2.7.2013
EEČ : 2-32-112-2013

U Z N E S E N I E

Trestná vec:	obvinený XXXXX a spol.  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Nitra
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Nitra zo dňa 2.4.2012, spisová značka 1 Pv 640/11/4403, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Nitra zo dňa 2.4.2012, spisová značka 1 Pv 640/11/4403, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
2.	XXXXX, dátum narodenia: XXXXX 
12 mesiacov
Odôvodnenie:
  Uznesením prokurátorky Okresnej prokuratúry v Nitre sp. zn. 1Pv 640/2011 zo dňa 02.04.2012, ktoré nadobudlo právoplatnosť dňa 10.04.2012, bolo podľa § 216 odsek 1 Trestného poriadku podmienečne zastavené trestné stíhanie vedené proti obvinenému XXXXX za prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona. Súčasne mu bola podľa § 216 odsek 2 Trestného poriadku určená skúšobná doba podmienečného zastavenia trestného stíhania v trvaní jedného roka, ktorá mu uplynula dňa 11.04.2013.
Podľa § 217 odsek 1 Trestného poriadku „ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne a to aj počas skúšobnej doby, že sa v trestnom stíhaní pokračuje. O osvedčení alebo pokračovaní v trestnom stíhaní vydá uznesenie.“
Vzhľadom k uplynutiu skúšobnej doby u obvineného som skúmala, či splnil podmienky pre postup v zmysle § 217 odsek 1 veta prvá Trestného poriadku, pričom som zistila, že obvinený nebol v priebehu skúšobnej doby podmienečného zastavenia trestného stíhania súdne trestaný, nebol ani prejednávaný za priestupok, či za správny delikt. Z miesta bydliska obvinený nebol negatívne hodnotený.
Vyhodnotiac vyššie uvedené skutočnosti som dospela k záveru, že u obvineného sú splnené podmienky pre postup v zmysle § 217 odsek 1 veta prvá Trestného poriadku a preto som rozhodla tak, ako je to uvedené vo výrokovej časti tohoto uznesenia.
Uznesením prokurátorky Okresnej prokuratúry v Nitre sp. zn. 1Pv 640/2011 zo dňa 02.04.2012, ktoré nadobudlo právoplatnosť dňa 10.04.2012, bolo podľa § 216 odsek 1 Trestného poriadku podmienečne zastavené trestné stíhanie vedené proti obvinenému XXXXX za prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona. Súčasne mu bola podľa § 216 odsek 2 Trestného poriadku určená skúšobná doba podmienečného zastavenia trestného stíhania v trvaní jedného roka, ktorá mu uplynula dňa 11.04.2013.
Podľa § 217 odsek 1 Trestného poriadku „ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne a to aj počas skúšobnej doby, že sa v trestnom stíhaní pokračuje. O osvedčení alebo pokračovaní v trestnom stíhaní vydá uznesenie.“
Vzhľadom k uplynutiu skúšobnej doby u obvineného som skúmala, či splnil podmienky pre postup v zmysle § 217 odsek 1 veta prvá Trestného poriadku, pričom som zistila, že obvinený nebol v priebehu skúšobnej doby podmienečného zastavenia trestného stíhania súdne trestaný, nebol ani prejednávaný za správny delikt. Napriek tomu, že zo správy Okresného riaditeľstva Policajného zboru v Nitre vyplýva, že obvinený sa počas plynutia skúšobnej doby dopustil priestupkového konania, jednalo sa o priestupok v doprave, týkajúci sa porušenia pravidiel v cestnej premávke. Z miesta bydliska obvinený nebol negatívne hodnotený.
Vyhodnotiac vyššie uvedené skutočnosti som dospela k záveru, že u obvineného sú splnené podmienky pre postup v zmysle § 217 odsek 1 veta prvá Trestného poriadku a preto som rozhodla tak, ako je to uvedené vo výrokovej časti tohoto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Miroslava Jahnátková
prokurátorka